CELEX: 22004D0699
Language: lv
Date: 2004-04-29 00:00:00
Title: 2004/699/EK: EK un Andoras Apvienotās Komitejas Lēmums Nr. 1/2004 (2004. gada 29. aprīlis) par kopējā sakaru tīkla/kopējās sistēmu saskarnes (KST/KSS) paplašināšanu

19.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 318/19
            
         
      EK UN ANDORAS APVIENOTĀS KOMITEJAS LĒMUMS Nr. 1/2004
   (2004. gada 29. aprīlis)
   par kopējā sakaru tīkla/kopējās sistēmu saskarnes (KST/KSS) paplašināšanu
   (2004/699/EK)
   APVIENOTĀ KOMITEJA,
   ņemot vērā nolīgumu vēstuļu apmaiņas veidā starp Eiropas Ekonomikas kopienu un Andoras Firstisti, kas parakstīts Luksemburgā 1990. gada 28. jūnijā (1), un jo īpaši tā 7. pantu un 17. panta 8. punktu,
   ņemot vērā EK un Andoras Apvienotās komitejas 2003. gada 3. septembra Lēmumu Nr. 1/2003 par normatīviem un administratīviem aktiem, kas vajadzīgi muitas savienības pareizai darbībai (2),
   tā kā:
   
               (1)
            
            
               Andoras piemērotie Kopienas noteikumi paredz informācijas tehnoloģiju un datoru tīkla izmantošanu ar mērķi piemērot dažus noteikumus, un jo īpaši tādus, kas attiecas uz Kopienas tranzītu.
            
         
               (2)
            
            
               Šādu tehnoloģiju izmantošanai, jo īpaši datorizēta tranzīta kontroles sistēmas (JDTS) izmantošanai, ir vajadzīga Kopienas izveidotas KST/KSS izmantošana.
            
         
               (3)
            
            
               Kopienai jāsniedz atļauja KST/KSS paplašināšanai uz Andoru, lai varētu īstenot nolīguma noteikumus, kas veido muitas savienību starp Eiropas Ekonomikas kopienu un Andoru.
            
         
               (4)
            
            
               Šajā sakarā ir jānosaka arī šīs paplašināšanas praktiskie noteikumi un procedūras, kā arī Kopienas un Andoras saistības šajā sakarā,
            
         IR NOLĒMUSI ŠĀDI.
   1. pants
   Kopienai jāsniedz atļauja Kopienas izveidotā kopējā sakaru tīkla/kopējās sistēmu saskarnes (KST/KSS) paplašināšanai uz Andoru.
   2. pants
   1.   Līgumslēdzējas puses ievēro šā lēmuma pielikumā uzskaitītajos dokumentos noteiktās tehniskās specifikācijas, kuri ir pieejami Andorai kopā ar jebkuriem turpmāk pieņemtajiem grozījumiem, kas var tikt izdarīti saistībā ar šo projektu.
   2.   Eiropas Kopienu Komisija (“Komisija”) vada un attīsta Andoras sistēmu saskaņā ar pamatnostādnēm, kuras izstrādājusi Muitas Politikas komiteja – Datu apstrādes darba grupa – KST/KSS Tehniskā apakšgrupa (MPK-MDG-KST/KSS).
   3.   Līgumslēdzējas puses ievēro vispārējās drošības politikas noteikumus, kā tas ir noteikts un nolemts projektā.
   4.   Andoru informē tādā pašā veidā kā Eiropas Savienības dalībvalstis par KST/KSS attīstības galvenajiem virzieniem un aspektiem, kas var ietekmēt to izmaksas.
   3. pants
   1.   Komsija informē Andoru par pakalpojumu sniedzējiem, kuriem jāpieprasa pakalpojumi, kas ir nepieciešami KST/KSS sistēmu uzstādīšanai un tehniskajam atbalstam.
   2.   Andora veic vajadzīgos pasākumus, lai pildītu Komisijas rīkojumus gadījumā, ja saskaņā ar projektu mainās pakalpojumu sniedzēji.
   3.   Kad ir pabeigta tīkla uzstādīšana un noslēgti līgumi par KST/KSS saistīto pakalpojumu sniegšanu Andorai, Andora sedz tīkla lietošanas izmaksas.
   4. pants
   Šis lēmums stājas spēkā dienā, kad tas tiek pieņemts.
   
      Briselē, 2004. gada 29. aprīlī
      
         
            Apvienotās komitejas vārdā —
         
         
            priekšsēdētājs
         
         M. BRINKMANN
         
      
   
   
      (1)  OV L 374, 31.12.1990., 14. lpp.
   
      (2)  OV L 253, 7.10.2003., 3. lpp.
   
      PIELIKUMS
      Tehnisko dokumentu saraksts (pieejami vienīgi angļu valodā)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR